गंदगी के आंकड़ों पर जरा गौर करें तो हालात भयावह दिखते हैं. मुंबई की एक अध्ययन रिपोर्ट बताती है कि यहां प्रतिदिन 8 हजार टन कूड़ा पैदा होता है लेकिन हमारे हिसाब से यह मात्रा बहुत ज्यादा है. रिपोर्ट में आगे कहा गया है कि प्रति व्यक्ति रोजाना औसत 500 ग्राम कूड़ा उत्पन्न करता है. अमीर आदमी ज्यादा कूड़ा यानी 650 ग्राम और गरीब 300 ग्राम कूड़े के लिए जिम्मेदार है. अगर 5 सदस्यों का एक परिवार है तो प्रतिदिन ढाई किलो कचरा एक घर से निकलता है. इस में से करीब आधा कूड़ा डिस्पोजल होता है. बाकी वातावरण को दूषित करता रहता है. कहा गया है कि इस कूड़े को ढोने के लिए 140 करोड़ रुपए खर्च किए जाते हैं.